Publication: Magyar Közlöny
Issue: MK-1999-58 (Year: 1999, Number: 58)
Era: 1990-2004
Section: [4/1999. (III. 31.) AB határozat, ABK 1999. március, 59,
Paragraph Index: 298

89. §-a alkalmazását kötelezővé teszi az országos népszavazáson is. A Ve. XIII. fejezete 116—130. §-ai külön az országos népszavazásról szólnak. Mivel a törvény az országos népszavazásra — bizonyos kifejezett eltérésekkel — a választási eljárás általános szabályait rendelte alkalmazni, jogalkotói mulasztás — kivált alkotmánysértő mulasztás — nem állapítható meg. A Ve. általános szabályait — a választási eljárás tekintetében — sem az indítványozó, sem a többségi határozat nem tekinti alkotmányellenesnek, de alkalmazhatatlannak sem. Az indítványozó egyedül a Ve. 130. § (1)—(2) bekezdését támadja. E szabályok az Alkotmánybíróság hatáskörébe utalják az OVB meghatározott döntései ellen benyújtható kifogás elbírálását, azzal a kifejezett eltéréssel, hogy a kifogást az „Alkotmánybírósághoz lehet benyújtani.” A kifogás benyújtására vonatkozó határidőt, illetve annak kezdő időpontját, valamint azt, hogy a kifogás benyújtása miként történik, az Alkotmánybíróság értelmezhetőnek és ezáltal a kérdést elbírálhatónak találta több ügyben is a Ve. általános és különös szabályai alapján. Két ügyben a kifogásokat éppen elkésettségük miatt utasította el — ezekre a többségi határozat indokolása is utal —, egy harmadik kifogást viszont érdemben bírált el, újabb kifogások érdemi elbírálása pedig folyamatban van. Mindez azt igazolja, hogy a szabályozás nem alkalmazhatatlan és alkotmányossági szempontból nem hiányos. A Ve. szabályai értelmében: — a kifogás benyújtására jogosult személy országos népszavazásnál „az érintett választópolgár, illetőleg jogi személy” [77. § (1) bekezdés]; — a kifogás benyújtásra vonatkozó határidő kezdő időpontja „a döntés meghozatala” [78. § (1) bekezdés]; — tartama „három nap”; — a határidő „jogvesztő” [4. § (3) bekezdés]; — a kifogás „megérkezése” számít a benyújtás időpontjának [78. § (1) bekezdés]; a postára adás igazolásával — eltérően más eljárásokra vonatkozó törvények (pl. Pp., Be., Áe.) kifejezett rendelkezéseitől — a mulasztás nem menthető ki; — a határidő „a határidő utolsó napján, 16 órakor” jár le [4. § (3) bekezdés]; — „a napokban megállapított határidőket a naptári napok szerint kell számítani” [4. § (4) bekezdés]. A Ve. nem tartalmaz különleges rendelkezést arra nézve, ha a határidő utolsó napja munkaszüneti napra esik. Olyan szabály sincs azonban, amely a kifogás benyújtásának lehetőségét kizárná, vagy egyébként akadályozná. A jogorvoslat elbírálására hivatott állami szervnek törvényből fakadó kötelessége a kifogást tartalmazó beadványnak az átvétele és az irat tényleges benyújtása időpontjának hiteles rögzítése, az illető szerv munkarendjétől függetlenül. Noha az OVB azt a gyakorlatot követi, hogy a félnek olyan tájékoztatást ad, miszerint a kifogást az OVB-hez kell benyújtani, a Ve. 130. § (1)—(2) bekezdése szerint a kifogást az „Alkotmánybírósághoz lehet benyújtani”. A Ve. 77. § (3) bekezdésének és 130. § (1)—(2) bekezdésének egymásra vonatkoztatott értelmezéséből adódóan ez az ellentmondás — a fentebb kifejtettek figyelembevételével 1999/58. szám — jogalkalmazás útján feloldható úgy, hogy a jogorvoslat keresőjét hátrány nem érheti. Az Alkotmánybíróság a jogszabályok célszerűségének, hatékonyságának és igazságosságának kérdéseit nem vizsgálja (772/B/1990/5. AB határozat, ABH 1991, 519, 522). Az Alkotmánybíróság — megalkotott jogszabály hiányosságát állító hasonló indítvány elbírálásakor — kimondotta: „az a célszerűségi szempont, hogy további részletesebb jogalkotással a hatályos rendelkezések gyakorlati alkalmazása esetleg megkönnyebbedne, sem alkotmányossági, hanem a jogalkotó belátására tartozó kérdés.” (ABH 1998, 806, 811) Annak vizsgálata és eldöntése tehát, hogy a Ve. hatályának és általános szabályai alkalmazásának kiterjesztése az országos népszavazásra — a választási eljárás és az országos népszavazás eltérő sajátosságaira figyelemmel — célszerű-e, nem tartozik az Alkotmánybíróság hatáskörébe. Dr. Tersztyánszky Ödön s. k., alkotmánybíró A különvéleményhez csatlakozom: Dr. Bagi István s. k., Dr. Harmathy Attila s. k., alkotmánybíró alkotmánybíró Dr. Lábady Tamás s. k., Dr. Németh János s. k., alkotmánybíró alkotmánybíró A Köztársasági Elnök határozatai A Köztársaság Elnökének 120/1999. (VI. 30.) KE határozata politikai államtitkár kinevezéséről A Kormány tagjai és az államtitkárok jogállásáról és

Source: https://magyarkozlony.hu/hivatalos-lapok/3810ad673d2cfba223e561029d4e46d1b83ab15c/dokumentumok/1f0d7592559abdc935975a4736ff75919b314efc/letoltes